Tožba, vložena 27. oktobra 2014 – ZZ/Parlament
(Zadeva F-125/14)
Jezik postopka: angleščina
Stranki
Tožeča stranka: ZZ (zastopnika: L. Levi in C. Bernard-Glanz, odvetnika)
Tožena stranka: Parlament
Predmet in opis spora
Razglasitev ničnosti odločbe o odpovedi delovnega razmerja tožeče stranke in odškodninski zahtevek.
Predlogi tožeče stranke
Izpodbijana odločba in v delu, v katerem je to potrebno, odločba o zavrnitvi pritožbe, naj se razglasita za nični;
toženi stranki naj se naloži, naj tožeči stranki izplača plačo in nadomestila, ki bi jih prejela do konca zakonodajnega obdobja 2009-2014;
toženi stranki naj se naloži, naj tožeči stranki ex aequo et bono izplača znesek 50.000 EUR – ki se lahko med postopkom zviša ali zniža – kot odškodnino za škodo, ki naj bi nastala zaradi izgube možnosti zaposlitve v Evropskem parlamentu po zakonodajnem obdobju 2009-2014;
toženi stranki naj se naloži, naj tožeči stranki ex aequo et bono izplača znesek 15.000 EUR – ki se lahko med postopkom zviša ali zniža – kot odškodnino za domnevno nastalo nepremoženjsko škodo;
tožeči stranki naj se naloži plačilo stroškov.